|  |
| --- |
| **Стандард 5. Курикулум**  Курикулум студијског програма садржи листу и структуру обавезних и изборних предмета и модула и њихов опис. Основна изборност уметничких студија уграђена је у главни предмет. |
| **Опис** (највише 300 речи)  Мастер академске студије немачког језика и књижевности трају једну академску годину, односно два семестра, и завршетком истих стиче се укупно 60 ЕСПБ уз равномерно оптерећење студената по семестрима: 33-34 ЕСПБ у првом и 27 ЕСПБ у другом семестру.  Структура студијског програма МАС немачког језика и књижевности обухвата следеће групе предмета у односу на укупан број ЕСПБ: научно и стручно-апликативне – 73,66 %; општеобразовне и теоријско-методолошке – 26,34 %. Курикулум студијског програма у првом семестру укључује један обавезни предмет (којим студент стиче академска знања из технике израде научног рада) и 11 изборних предмета груписаних у једном изборном блоку, где студент бира четири предмета. Слободним избором предмета студент продубљује знања и вештине из области германистичке лингвистике, немачке књижевности и културе, глотодидактике као и разноврсна теоријско-методолошка, научна и стручна знања и вештине из области језика, књижевности и културе чијим избором студент креира студије у складу са личним афинитетима и професионалним пројекцијама. Фактор изборности према позицијама где студент бира предмете износи 60 %. Број кредита које студент стиче положивши један обавезни и четири изборна предмета износи мин. 30 ЕСПБ. Листа свих предмета дата је у табели 5.2а, а спецификације предмета у табелама 5.2.  У другом семестру предвиђен је студијски истраживачки рад за потребе израде нацрта и истраживања за мастер рад, као и сам мастер рад. За студијски истраживачи рад предвиђено је 14 ЕСПБ, а за мастер рад 10 ЕСПБ. Активна настава на МАС немачког језика и књижевности заступљена је са укупно 40 часова (20 часова недељно у просеку), при чему је 50% предвиђено за студијски истраживачки рад, а остало су предавања и вежбе.  У оба семестра предвиђене су педагошке праксе од 90 сати и 3 ЕСПБ у сваком семестру. Педагошка пракса 1 обавља се у основним и средњим школама и обухвата упознавање са индивидуализацијом и диференцијацијом наставног процеса као и поступком израде ИОП-а. Педагошка пракса 2 обавља се у основним и средњим школама и обухвата упознавање са планирањем и организовањем наставног рада и са унапређењем квалитета и осавремењивањем образовно-васпитног рада кроз иновативне наставне моделе и увођење технологије у наставу. |
| **Табеле и Прилози за стандард 5:**  **[Табела 5.1.](../Prilozi%20i%20tabele/Tabele%20standarda%205/Tabela%205.1.%20Raspored%20predmeta%20po%20semestrima.docx)** Распоред предмета по семестрима и годинама студија.  **[Табела 5.1б.](../Prilozi%20i%20tabele/Tabele%20standarda%205/Tabela%205.1b.%20Raspored%20predmeta.docx)**  Распоред предмета по семестрима и годинама студија за студије другог степена студија: МАС  **Табела 5.2**. Спецификација предмета.  [**Табела 5.2.а.**](../Prilozi%20i%20tabele/Tabele%20standarda%205/Tabela%205.2a.%20Lista%20predmeta.docx) Књига предмета Мастер академских студија немачког језика и књижевности  **[Табела 5.3.](../Prilozi%20i%20tabele/Tabele%20standarda%205/Tabela%205.3.%20Izborna%20nastava.docx)** Изборна настава на студијском програму.  **[Табела 5.4.](../Prilozi%20i%20tabele/Tabele%20standarda%205/Tabela%205.4%20-%20Predmeti%20po%20tipu.docx)** Листа предмета на студијском програму другог нивоа, по типу предмета  **Табела 1. Извештај 1.** Извештај о структури студијског програма (овај извештај следи из електронског формулара и формира се након уноса и обрачуна свих података у електронском формулару).  **Прилог 5.1.** Књига предмета (у документацији и на сајту институције).  **Прилог 5.2.** Одлука о прихватању студијског програма од стране стручних органа високошколске установе.  [**Прилог 5.3.**](http://../Prilozi%20i%20tabele/Prilozi%20standarda%205/Prilog%205.3.%20Plan%20nau%C4%8Dnoistra%C5%BEiva%C4%8Dkog%20rada.pdf) Прилог 5.3. Програм научноистраживачког рада  (уз захтев за акредитацију студијског програма другог степена, мастер академских студија).  [**Прилог 5.4.**](http://../Prilozi%20i%20tabele/Prilozi%20standarda%205/Prilog%205.4.%20Odluka%20o%20akreditaciji%20FF%20kao%20NIO%202020.pdf) Решење о акредитацији научноистраживачке организације (уз захтев за акредитацију студијског програма другог степена, мастер академских студија). |